การเป็นเชลยของบาบิโลน

การกวาดต้อนนักโทษ (ค.ศ. 1896) โดยเจมส์ ทิซโซต์ แสดงเหตุการณ์การพลัดถิ่นของชาวยิวจากคานาอันไปยังบาบิโลน
เศรุบบาเบลและไซรัส (คริสต์ทศวรรษ 1650) โดย Jacob van Loo แสดงเหตุการณ์ที่เศรุบบาเบลผู้ว่าราชการชาวยิวให้พระเจ้าไซรัสมหาราชทอดพระเนตรโครงการบูรณะเยรูซาเล็ม
การเป็นเชลยของบาบิโลน (Babylonian captivity) หรือ การพลัดถิ่นไปบาบิโลน (Babylonian exile) เป็นช่วงเวลาในประวัติศาสตร์ของชาวยิวซึ่งชาวยูเดียจำนวนมากจากราชอาณาจักรยูดาห์โบราณถูกจักรวรรดิบาบิโลนใหม่บังคับให้ย้ายถิ่นฐาน การกวาดต้อนเกิดขึ้นเป็นหลายระลอก ได้แก่ หลังการล้อมเยรูซาเล็มเมื่อ 597 ปีก่อนคริสตกาล มีคนประมาณ 7,000 คนที่ถูกกวาดต้อนไปยังเมโสโปเตเมีย การกวาดต้อนเพิ่มเติมเกิดขึ้นหลังการทำลายเยรูซาเล็มและพระวิหารของซาโลมอนเมื่อ 587 ปีก่อนคริสตกาล
คัมภีร์ไบเบิลบันทึกว่าหลังยุทธการที่คารเคมิชเมื่อ 605 ปีก่อนคริสตกาล เนบูคัดเนสซาร์ที่ 2 กษัตริย์บาบิโลนทรงยกทัพล้อมเยรูซาเล็ม ทำให้เยโฮยาคิมกษัตริย์ยูดาห์ทรงจำต้องถวายบรรณาการ ในปีที่ 4 ของรัชสมัยเนบูคัดเนสซาร์ที่ 2 เยโฮยาคิมทรงปฏิเสธที่จะถวายบรรณาการเพิ่มเติม นำไปสู่การล้อมเยรูซาเล็มอีกครั้งในปีที่ 7 ของรัชสมัยเนบูคัดเนสซาร์ที่ 2 (598/597 ปีก่อนคริสตกาล) ซึ่งสิ้นสุดลงด้วยการสิ้นพระชนม์ของเยโฮยาคิม และการตกเป็นเชลยในบาบิโลนของเยโคนิยาห์พระโอรสและผู้สืบราชบัลลังก์ของเยโคยาคิม ข้าราชสำนักของพระองค์ รวมถึงคนอื่น ๆ อีกหลายคน เศเดคียาห์ผู้สืบราชบัลลังก์ถัดจากเยโคนิยาห์และคนอื่น ๆ ตกไปเป็นเชลยเมื่อเนบูคัดเนสซาร์ที่ 2 กษัตริย์บาบิโลนทรงทำลายเยรูซาเล็มในปีที่ 18 ของรัชสมัยพระองค์ (587 ปีก่อนคริสตกาล) และการกวาดต้อนในภายหลังเกิดขึ้นในปีที่ 23 ของรัชสมัยเนบูคัดเนสซาร์ที่ 2 (582 ปีก่อนคริสตกาล) อย่างไรก็ตาม วันที่กวาดต้อน จำนวนการกวาดต้อน และจำนวนผู้ถูกกวาดต้อนมีความแตกต่างกันไปในหลายบันทึกของคัมภีร์ไบเบิล
คัมภีร์ไบเบิลระบุว่าหลังจากการล่มสลายของจักรวรรดิบาบิโลนใหม่ให้กับจักรวรรดิอะคีเมนิด (จักรวรรดิเปอร์เซีย) หลังยุทธการที่โอพิสเมื่อ 539 ปีก่อนคริสตกาล ชาวยูเดียที่เป็นเชลยได้รับการอนุญาตจากเปอร์เซียให้กลับไปยังยูดาห์ได้ หนังสือเอสราในคัมภีร์ไบเบิลระบุว่าการก่อสร้างพระวิหารที่สองในเยรูซาเล็มเริ่มต้นเมื่อประมาณ 537 ปีก่อนคริสตกาลในแคว้น Yehud Medinata ที่จัดตั้งใหม่ของเปอร์เซีย เหตุการณ์ทั้งหมดนี้ถือว่ามีความสำคัญต่อการพัฒนาประวัติศาสตร์และวัฒนธรรมของชาวยิว และท้ายที่สุดก็ส่งผลกระทบอย่างยาวนานต่อพัฒนาการของศาสนายูดาห์
การศึกษาทางโบราณคดีเผยว่าแม้ว่าเมืองเยรูซาเล็มจะถูกทำลายจนสิ้น แต่ส่วนอื่น ๆ ของยูดาห์ยังคงมีผู้อยู่อาศัยในช่วงของการตกไปเป็นเชลย บันทึกทางประวัติศาสตร์จากเมโสโปเตเมียและแหล่งข้อมูลของชางยิวบ่งชี้ว่าประชากรชาวยิวจำนวนมากเลือกที่จะยังอยู่ในเมโสโปเตเมีย การตัดสินใจนี้ส่งผลทำให้มีการก่อตั้งชุมชนชาวยิวขนาดใหญ่ในเมโสโปเตเมียที่รู้จักในคำเรียกว่า โกลาห์ (golah; การกระจัดกระจาย) ซึ่งดำรงอยู่มาถึงปัจจุบัน เชื่อกันว่าชุมชนชาวยิวอิรัก, ชาวยิวเปอร์เซีย, ชาวยิวจอร์เจีย, ชาวยิวบูฆอรอ และชาวยิวภูเขามีบรรพบุรุษส่วนใหญ่ที่มาจากผู้ตกเป็นเชลยเหล่านี้ ปัจจุบันชุมชนเหล่านี้ส่วนใหญ่ได้ย้ายถิ่นฐานมายังประเทศอิสราเอล

**ดูเพิ่ม**
 อาวีญงปาปาซี

**อ้างอิง**

**อ่านเพิ่มเติม**
  Yehud Medinata map,  CET – Center For Educational technology-  Yehud Medinata Border map, CET – Center For Educational technology-  Alstola, Tero, "Judeans in Babylonia: A Study of Deportees in the Sixth and Fifth Centuries BCE" (Brill, 2019)- Peter R. Ackroyd,  "Exile and Restoration: A Study of Hebrew Thought of the Sixth Century B.C." (SCM Press, 1968)- Alstola, "Everyday Life in Exile: Judean Deportees in Babylonian Texts", The Ancient Near East Today : Current News about the Ancient Past, vol. 10, no. 6, 2022-  Rainer Albertz, Bob Becking, "Yahwism after the Exile" (Van Gorcum, 2003)-  Blenkinsopp, Joseph, "Judaism, the first phase: the place of Ezra and Nehemiah in the origins of Judaism" (Eerdmans, 2009)-  Nodet, Étienne, "A search for the origins of Judaism: from Joshua to the Mishnah" (Sheffield Academic Press, 1999, original edition Editions du Cerf, 1997)-  Becking, Bob, and Korpel, Marjo Christina Annette (eds), "The Crisis of Israelite Religion: Transformation of Religious Tradition in Exilic & Post-Exilic Times" (Brill, 1999)-  Bedford, Peter Ross, "Temple restoration in early Achaemenid Judah" (Brill, 2001)-  Grabbe, Lester L., "A history of the Jews and Judaism in the Second Temple Period", vol.1 (T&T Clark International, 2004)-  Lipschitz, Oded, "The Fall and Rise of Jerusalem" (Eisenbrauns, 2005)-  Lipschitz, Oded, and Oeming, Manfred (eds), "Judah and the Judeans in the Persian period" (Eisenbrauns, 2006)-  Middlemas, Jill Anne, "The troubles of templeless Judah" (Oxford University Press, 2005)-  Pearce, Laurie, "New Perspectives on the Exile in Light of Cuneiform Texts". In Kelle, Brad E.; Strawn, Brent A. (eds.). The Oxford Handbook of the Historical Books of the Hebrew Bible. (Oxford University Press, 2020)-  Stackert, Jeffrey, "Rewriting the Torah: literary revision in Deuteronomy and the holiness code" (Mohr Siebeck, 2007)-  Vanderkam, James, "An introduction to early Judaism (2nd edition)" (Eerdmans, 2022)

**แหล่งข้อมูลอื่น**
 การเป็นเชลยของบาบิโลน- noicon=x- noicon=x- cite book|chapter=LXXV. Fall of the Kingdom of Juda. — The Babylonian Captivity|title=A Practical Commentary on Holy Scripture|year=1910|publisher=B. Herder|author=Friedrich Justus Knecht

หมวดหมู่:บาบิโลเนีย
หมวดหมู่:หนังสือพงศ์กษัตริย์
หมวดหมู่:หนังสือพงศาวดาร
หมวดหมู่:หนังสือเยเรมีย์
หมวดหมู่:ราชอาณาจักรยูดาห์
หมวดหมู่:พระวิหารที่สอง
หมวดหมู่:การบังคับย้ายถิ่นฐาน